
ERATĂ! Cursuri de înot la Baza Sportivă Bradu! 


În numărul trecut al ziaru- dea practica înotul! 

lui local ”Realitatea Bradu- Cursurile se desfăşoară sub 
lui” s-a strecurat o greşeală îndrumarea antrenoarelor: Ni- 
regretabilă referitoare la  coleta Dubiţ şi Roxana Țancă. 
cursurile de înot ce au loc Dacă doriţi să aflaţi mai multe 


rit 


sumar 


la piscina din centrul SPA al 


. Bazei Sportive Bradu. 


Precizăm că aceste cursu- 
ri sunt contra-cost şi oferă 


i posibilitatea celor interesaţi 


informații despre cursurile de 
înot, puteţi folosi următoarele 
numere de telefon: (Nicole- 
ta: 0721.548.590 şi Roxana: 
0740.669.657). 


A unt Numere de telefon pentru reclamaţii și sesizări: Primăria Bradu: 
Use (INTERIOR 219) 


;Poliţia Locală Bradu: 

Se apropie toamna, momentul când se manifestă 
alergiile, printre care cea mai importantă este 
cea la ambrozie. Manifestările pot fi diferite de 
la un pacient la altul, însă majoritatea pacienţilor 
acuză strănut frecvent, mâncărime nas/ochi, 
secreţii nazale abundente, ochi roşii (hiperemie 
conjunctivală). În plus, mulţi dintre aceşti pa- 
cienți sunt predispuşi la apariţia manifestărilor 
de astm (dificultăţi în respiraţie, tuse, respiraţie 
şuierătoare). 

Specialistul avertizează: cea mai importantă simp- 
tomatologie oculară se întâlneşte în special la pa- 
cienţii cu alergie la polenul de Ambrozie (iarba pâr- 
loagelor), cea mai alergenică buruiană din România. 
Ambrozia este o plantă anuală, perenă, prezentă în 
grădini, în culturile de cereale şi de floarea-soare- 
lui, dar şi în zonele lăsate în paragină: cele cu ruine, 
zonele rezidenţiale noi, unde construcţiile nu au fost 
terminate, pe marginile şoselelor, pe spaţiile verzi, 
dar şi în curţile caselor sau în parcuri. 

Faţa de această situație legiutorul a luat măsuri 
adoptând Legea nr.608/2018 a combaterii buruienii 
ambroziei. 

Astfel, proprietarii sau deţinătorii de terenuri, ad- 
ministratorii drumurilor publice, căilor ferate, cur- 


surilor de apă, lacurilor, sistemelor de irigații şi ai 
bazinelor piscicole au obligația să desfăşoare lucrări 
de prevenire, combatere şi distrugere a buruienii am- 
brozia, denumită ştiinţific Ambrosia artemisiifolia, 
pentru evitarea instalării şi răspândirii vegetației ad- 
ventive invazive şi eliminarea ei în cazul prezenței 
pe terenurile intravilane sau extravilane. 

În scopul distrugerii buruienii ambrozia şi al preve- 
nirii răspândirii acesteia, proprietarii sau deținăto- 
rii de terenuri, administratorii drumurilor publice, 
căilor ferate, cursurilor de apă, lacurilor, sistemelor 
de irigaţii şi ai bazinelor piscicole vor desfăşura pe- 
riodic, în perioada cuprinsă între răsărirea acestei 
plante şi apariţia primelor inflorescențe, respectiv 
cel târziu până la data de 30 iunie a fiecărui an, lu- 
crări de întreţinere a terenurilor prin cosire, smulge- 
re, erbicidare sau alte lucrări şi metode specifice. 
Aceste măsuri se menţin până la sfârşitul perioadei 
de vegetaţie a buruienii ambrozia. 

Recomandăm următoarele metode pentru preveni- 
rea, combaterea şi distrugerea buruienii ambrozia: 
cosirea repetată, manual sau mecanic, în funcție de 
locul şi suprafaţa infestată, distrugerea cu unelte ag- 
ricole, smulgerea, în cazul unor suprafeţe izolate, 
efectuarea unor arături adânci şi discuiri pe terenuri- 


VE 3. ta |! 

le agricole, erbicidarea, după caz. Pentru informaţii 
suplimentare, vă recomandăm să contactaţi Di- 
recţia pentru Agricultură Judeţeană Argeş la telefon 
0348.405.032, pentru a obţine informaţiile necesare. 
Dacă în urma controlului efectuat în primă fază se 
constată faptul că nu s-au luat măsurile specifice de 
combatere, se sacționează cu “Avertisment” şi se dă 
încă un termen. 

În situaţia în care, în urma celui de-al doilea con- 
trol efectuat pe teren, se constată faptul că nici până 
la termenul acordat nu s-au luat măsurile necesare 
pentru prevenirea, combaterea şi distrugerea acestei 
buruieni, se sancţionează cu amendă contravenţion- 
ală de la 1.000 lei la 5.000 lei în cazul persoanelor 
fizice, respectiv de la 10.000 lei la 20.000 lei în ca- 
zul persoanelor juridice. 


ATENȚIE! Nu mai aruncaţi gunoaie 
pe domeniul public al comunei! 
Riscaţi să fiţi drastic sancționaţi! 

Lj 


Pe 8 iulie, numiții L. F-l. din 
Bradu, în vârstă de 20 de ani, şi 
A.T.A din comuna Călinești, au fost 
surprinși de către lucrătorii Poliţiei 
Locale Bradu în zona Pădurii 
Podeanca, în jurul orei 14.30, în 
timp ce aruncau diferite deșeuri 
provenite în urma reparațiilor. 


„Aceştiau au fost sancţionaţi cu 
amenzi cuprinse între 3000 - 6000 
lei, conform art.96, alin.1, pet.15 

din OUG nr.195/2005 privind 
protecţia mediului, cu modificările 
şi completările ulterioare”, trans- 
mite Gheorghe Militaru, şef Birou 
Poliţia Locală Bradu. 


8 iul. 2023 14:30:17 
" Strada Izlaz 
„Comuna Albota 


sdudetul Argeş 


8 iul. 2023 14:29:19 
Strada izlaz 
Comună Albota 


Judeţul Ardeş 


Primăria Bradu oferă gratuit 
cetățenilor cu domiciliul în Bradu 
pubele pentru colectarea sticlelor. 
Pubelele se ridică cu buletinul de 
la sediul S.C. HCB CONSTRUCT 
INVESTMENT  S.R.L., firma 
Consiliului Local Bradu, din stra- 
da Învățător Sabin Iliescu, nr. 5. 
Informaţii la numărul de telefon: 
0764 460 741 


Deșeurile din sticlă se ridică în 
ultima vineri din lună! 


Continuă acțiunea de colectare a 
deșeurilor vegetale! Iarba să fie 
colectată în saci! Atenţie! Crengile 
se vor ridica din luna octombrie! 
Firma Consiliului Local Bradu 
— HCB Construct Investment — 
continuă acţiunea de colectare a 
deșeurilor vegetale, doar iarbă, care 
trebuie depozitată în saci, în fața 
proprietăţii. 

Locuitorii care vor scoate alte restu- 
ri vegetale, în afară de iarbă, vor fi 
sancționaţi de Poliția Locală Bradu! 


Programul de colectare a gunoiului 
menajer în localitatea Bradu 


Luni - strada Principală, de la barieră 
(Bradu de Jos) — Târg Săptămânal 
(Geamăna) 

Marţi - Bradu de Jos 

Miercuri - Bradu de Sus 

Joi — Geamăna 


Vineri — zona Platou şi Târg 

Săptămânal. 

Deșeurile din pet - carton — plastic 
seridică: 


- în prima şi a treia zi de miercuri din 
lună în zona | — Geamăna, Platou 
şi Târg Săptămânal. 

- în prima şi a treia joi din lună în 
zona 2 - Bradu de Sus și Bradu de Jos. 


Realitatea 

Avertizare de la POMPIERI: Arderea 
vegetației uscate este strict INTERZISA! 


Cetăţenii sunt obligaţi să respecte normele privind protecţia mediului 
care interzic arderea vegetației uscate. Nerespectarea acestora, prin 
acţiunile de ardere a vegetației uscate pe terenurile agricole, poate con- 
duce la reducerea cuantumului subvenţiilor de către APIA. 
Nerespectarea prevederilor legale privind interzicerea arderii miriştilor, tur- 
băriilor, litierelor pădurii, stufului, tufărişurilor sau vegetației ierboase con- 
stituie contravenţie şi se sancţionează cu amendă de la 7.500 lei la 15.000 
lei, pentru persoane fizice şi de la 50.000 lei la 100.000 lei pentru persoanele 
Juridice. 

Un regim sancţionator distinct este stabilit pentru arderea miriştilor, stufului, 
tufărişurilor şi vegetației ierboase din ariile protejate şi de pe terenurile su- 
puse refacerii ecologice, faptă care constituie infracţiune şi se pedepseşte cu 
închisoare de la 3 luni la un an sau cu amendă, dacă a fost de natură să pună 
în pericol viaţa ori sănătatea umană, animală sau vegetală. 

Trebuie să reţineţi că au fost situaţii când în urma unor astfel de incendii, 
din cauza propagării focului sub acțiunea vântului, s-au înregistrat victime 
omeneşti. 

Totodată, nu trebuie omis faptul că aceste arderi necontrolate pot constitui 
cauze ale unor accidente rutiere, şi ele soldate cu pierderi de vieţi omeneşti, 
ca urmare a scăderii vizibilităţii pe drumurile publice, generată de acoperirea 
carosabilului cu cantităţi mari de fum. De asemenea, nu este lipsit de im- 
portanță efortul depus de personalul structurilor de intervenţie profesioniste 
pentru stingerea acestor arderi, efort care ar putea fi dirijat către intervenţia 
în alte situaţii în care cetăţenii se află în pericol. 


Amenzi usturătoare sau chiar închisoare 


Conform modificărilor legislative adoptate anul trecut, arderea vegetației us- 
cate este interzisă, iar cei care vor utiliza în continuare focul pentru igieniza- 
rea terenurilor agricole riscă amenzi între 7.500 şi 15.000 lei: 


„Nerespectarea prevederilor legale privind interzicerea arderii miriştilor, 
turbăriilor, litierelor pădurii, stufului, tufărișurilor sau vegetației ierboase 
constituie contravenţie și se sancţionează cu amendă de la 7.500 lei la 
15.000 lei, pentru persoane fizice ”, potrivit ISU. 

În cazul persoanelor juridice, amenda porneşte de la 50.000 lei şi ajunge la 
100.000 lei, conform alineatului (1) al articolului 96 din Ordonanţa de Ur- 
gență 195 din 2005 privind protecția mediului, modificată de Legea nr. 265 
din 2006 şi completată de Ordonanţa de Urgenţă numărul 38 din 2022. 

Un regim sancționator distinct este stabilit pentru arderea miriştilor, stufului, 
tufărişurilor şi vegetației ierboase din ariile protejate şi de pe terenurile su- 
puse refacerii ecologice, faptă care constituie infracţiune şi se pedepsește cu 
închisoare de la 3 luni la un an sau cu amendă, dacă a fost de natură să pună 
în pericol viaţa ori sănătatea umană, animală sau vegetală. 


Proprietarii Sunt obligaţi să asigure întreținerea terenurilor! 


| | | i | | 


„Neluarea măsurilor de 
curățare, tăiere a vegetației 
ierboase, a mărăcinișului, 
hățişului, de salubrizare şi 
de împrejmuire a terenurilor 
virane neocupate din intra- 
vilan, mai ales a celor de-a 
lungul căilor de comunicaţii, 
precum și din fața proprietăţii 
se sancţionează contravenţion- 
al cu amendă de la 1000 lei la 
1500 lei, conform prevederilor 
art. 3, pet.(7) din HCL Bradu 
nr.107/2018 pentru aprobarea 
Regulamentului privind stabil- 
irea unor măsuri pentru gOs- 
podărirea localităţii, precum și 
constatarea faptelor ce consti- 
tuie contravenţii”, transmite 
Gheorghe Militaru, şef Birou 
Poliţia Locală Bradu. 


Realitatea 

MINISTERUL 


DEZVOLTĂRII, LUCRĂRILOR PUBLICE ȘI ADMINISTRAȚIEI 


DEZVOLTĂRII 

Stenun DEZVOLTĂRII MINISTEMUIL DEZVOLTĂ 
MINI avea LCMĂRILOA, PUBLICI 
LUCRĂRILOR PUBLICE ȘI ADMINISTRAȚIEI 


ŞI ADMINISTRAȚIEI 


MINISTER. DEZVONTĂRII 
LUK-RĂRILOR: PUBLICI 
şi ADMINISTRATII 


MunaETIaLaA DEZVONTARII 
LUCRAMILOA PUBLICI 
LC OIRISTRATIUI 


Primarul Dan Stroe a semnat la Minis- 
terul Dezvoltării, Lucrărilor Publice şi 
Administraţiei cel mai mare proiect din 
localitate pe infrastructură. Este vor- 
ba despre contractul de finanţare prin 
Programul Naţional de Investiţii ”Ang- 
hel Saligny”, ce vizează modernizarea a 
14 străzi din Bradu, respectiv: Busuioc, 
Aleea Busuioc, Aleea Rozelor, Crivăţ, 
Fragilor, Frasinului, Gladiolei, Gutuiului, 


Margaretei, Mărgăritar, Matei Gabriel, 
Mesteacănului, Nucului şi Violetelor. 
Valoarea totală a acestui contract este de 10 
milioane de lei (100 de miliarde de lei ve- 
chi). 

„Procedura de licitaţie s-a încheiat, iar 
firma câştigătoare a fost desemnată. Se 
așteaptă perioada legală de contestaţii, 
apoi urmează demararea lucrărilor”, de- 
clară primarul Dan Stroe. 


Un alt proiect de anvergură urmează să fie 
realizat de administraţia locală condusă de 
primarul Dan Stroe! Edilul a obținut finanțare 
prin Programul Naţional de Investiţii "Anghel 
Saligny” pentru dezvoltarea şi modernizarea 
infrastructurii pe strada Valea Geamăna. 

„Stimaţi brădeni, am bucuria să vă anunț fap- 
tul că am semnat la sediul Ministerului Dez- 
voltării, Lucrărilor Publice și Administraţiei 
contractul de finanţare prin Programul Naţion- 
al de Investiţii „Anghel Saligny”, pentru un 
obiectiv foarte important în localitatea noastră: 


„Amenajare canal pluvial - Valea Geamăna ” şi 
“Modernizare strada Valea Geamăna ”. Valoar- 
ea totală a acestui proiect este de 21.606.648,86 
lei plus TVA. 

Vă precizez faptul că licitația pentru desemnar- 
ea operatorului ce va executa lucrarea este fi- 
nalizată, urmând ca în maxim o săpămână con- 
structorul să demareze lucrările, după emiterea 
ordinului de începere a lucrărilor. 

Vă mulțumesc pentru sprijin şi încredere, și le 
mulțumesc tuturor celor implicaţi în obținerea 
acestor finanţări! ”, declară primarul Dan Stroe. 


Un nou loc de joacă pentru copii a fost amenjat pe strada Livezilor! 
Parcul este dotat la standarde europene cu leagăne, tobogane, 
aparate de fitness pentru adulţi şi mese de ping-pong. Astfel dis- 
tracţia este garantată atât pentru cei mici, cât şi pentru cei mari. 
„Dragi brădeni, mă bucur să vă anunţ că am dat în folosinţă locul de 
: joacă amenajat pe strada Livezilor! După cum știți, zona respectivă 
era inundată frecvent atunci când ploua, însă în urma investiţiilor 
efectuate (staţie de pompare a apelor şi achiziționarea unui teren pe 
care a fost introdusă canalizare pluvială în vederea evacuării apelor 
spre strada Magnoliei) am reuşit să rezolvăm această problemă. 
Ulterior, am decis să folosim la capacitate maximă terenul achizițion- 
at, prin amenajarea unui parc și a unui loc de joacă pentru părinţii 
și copiii din zonă. lată că am reușit să dăm în folosinţă acest spaţiu 
de relaxare. 

În perioada următoare, îmi propun reabilitarea tuturor locurilor de 
joacă din comună după modelul celui de pe strada Livezilor. 

De asemenea, vor fi amenajate două noi locuri de joacă pe malul 
lacului Ilma, dar şi în apropierea Căminului Cultural, acolo unde va 
| fi astupat lacul din zonă (cel acoperit de papură). Doamne ajută! ”, 
transmite primarul Dan Stroe. 


Realitatea 
—— radului 


Primăria Bradu continuă modernizarea loca- 
lității la standarde europene. În această perio- 
adă o serie de lucrări de modernizare şi amena- 
jare au fost finalizate ori se află în desfăşurare, 
după cum urmează: 

- Amenajare trotuar pe strada Principală, de la 
Aleea Neajlov până la str. Buna Vestire (finalizată); 
- Introducere canalizare pluvială pe strada Gării 
(finalizată). Aici vor fi amenajate în viitorul apro- 


piat şi trotuare; 

- Introducere canalizare pluvială pe str. Gheorghe 
Georgescu (în desfăşurare); 

- Modernizarea străzii Panduri, precum şi a lacu- 
lui din zonă (în desfăşurare). 

De asemenea, sunt în desfăşurare şi alte lucrări 
punctuale de importanță deosebită pentru 
zonele în care se efectuează. 

„Finalizarea lucrărilor în cele mai bune condiţii 

și fără un disconfort foarte mare pentru cetăţeni 
este o prioritate pentru mine! 

În ceea ce priveşte viitoarele proiecte pe care ur- 
mează să le implementăm, vă aduc la cunoştinţă 
câteva dintre cele mai stringente: 

- Amenajarea în continuare a trotuarelor pe stra- 
da Principală 

- Introducerea canalizării pluviale şi amenajarea 
trotuarelor pe strada Andrei Alexandru și strada 


Cornului 

- Decolmatare lac Militărești şi foraj vertical de 
mare adâncine în zona lacului Milităreşti. Lu- 
crările au început şi urmează amenajarea acestuia. 
- Introducere rețele de apă/canalizare pe străzile: 
Gălbenelei, Unităţii,  Frasinului, Tineretului, 
Matei Gabriel (în prelungire), Lavandei și Măs- 
linului 

- Amenajare loc de joacă pe malul lacului Ilma 

- Asfaltare pe străzile Triumf, Zorilor și Duzilor 

- Modernizare strada Medeleni 

- Amenajarea trotuarelor pe strada Gării 

Vă mulțumesc tuturor pentru sprijin şi înţelege- 
re!”, declară primarul Dan Stroe. 


PS L_] L_] *J | PS E | 

În perioada 24-25 iulie a avut loc prima etapă de 
dezinsecţie pentru combaterea ţânţarilor şi căpuşelor 
în zona Târgului Săptămânal şi în Geamăna. Acţiunea 
a continuat pe 28 iulie în Bradu de Sus şi pe 29 iulie în 
zona Bradu de Jos. S-a acţionat cu un utilaj terestru, 
iar operaţiunea s-a desfăşurat pe timp de noapte, fiind 
acoperite toate străzile zonelor menţionate. 
„Operaţiunea de dezinsecție va fi reluată în perioada 10-13 
august, după acelaşi program, pe timp de noapte”, declară 
primarul Dan Stroe. 


Atenţie! 
L] 
Urmare a dezinsecției pot fi afectate coloniile de albine, 
alte specii de animale sensibile, precum şi produsele ali- 
mentare depozitate în spaţii deschise. 


Vă recomandăm să luaţi toate măsurile necesare pentru a 
evita orice tip de incident sau situații neplăcute. 
Vă mulţumim pentru înțelegere! 


Realitatea 
i radului 


Gimnastele din Bradu au strălucit 
la Turneul Carnaţi 


Momentele artistice de la Turneul Carpaţi au fost asigurate de către gimnastele 
Clubului Sportiv Real Bradu. ”Fetele din Bradu au făcut senzaţie pe scenă, 
iar la final au fost felicitate de către președintele federației, care de altfel, 
doar cu noi colaborează pentru momentele artistice. Suntem onorate și cu 
drag participăm la fiecare eveniment”, transmite Cristina lonete, instructor 

ADMITERE în învățământul postliceal militar 2023. Locuri 
disponibile pentru maiştri militari şi subofiţeri, inclusiv la Piteşti 


Se organizează sesiunea a Il-a de admitere în 
învățământul postliceal militar de formare a 
maiştrilor militari şi a subofiţerilor! 

07 — 18.08.2023 — perioada de înscriere a candidaţilor; 
09 — 22.08.2023 — perioada de selecţie; 

24.08.2023 — termen final de întocmire a dosarelor de 
candidat. 

Admiterea se realizează pe baza mediei obţinute la 
examenul naţional de bacalaureat, în funcţie de opțiu- 
nile exprimate în cererea de înscriere şi de rezultatele 
selecției aptitudinale, după caz. Se pot înscrie şi elevii 
care susțin examenul de bacalaureat în sesiunea au- 
gust 2023, cât şi absolvenţii de liceu cu diplomă de 
bacalaureat, cu vârsta de cel mult 28 de ani împliniţi 


invitate să participe în 
deschiderea turneului 
Wheelichair Tennis Open 


Turneul este dedicat jucătorilor de tenis în scaun rulant. 

Vor participa sportivi din Japonia, Brazilia, America şi 

Europa, iar micuțele sportive din Bradu sunt onorate să 
încânte spectatorii la deschiderea turneului. 


în anul 2023. 

Până la data concursului de admitere trebuie făcută 
dovada promovării examenului de bacalaureat. 
Pentru alte detalii accesează link-urile de mai jos: 
https://www.recrutaremapn.ro/maistrumilitar. php 
https://www.recrutaremapn.ro/subofiter.php 
Numărul de locuri va fi disponibil pe site-urile şi pagi- 
nile de socializare a unităţilor de învăţământ postliceal 
militar în urma finalizării primei sesiuni de admitere: 
03.08.2023 — afişare locuri disponibile pentru subofiţeri 
09.08.2023 — afişare locuri disponibile pentru maiștri 
militari 

Unităţile de învățământ postliceal militar sunt: 

— Şcoala Militară de Maiştri Militari şi Subofiţeri a 


Forţelor Terestre „Basarab I”, Piteşti, judeţul Argeş — 
http://www.ncoacademy.ro/ 

— Şcoala Militară de Maiştri Militari şi Subofiţeri a 
Forţelor Aeriene „Traian Vuia”, Boboc, judeţul Buzău 
— http:/Avww.smmmsfa.ro/ 

— Şcoala Militară de Maiştri Militari a Forţelor Navale 
„Amiral Ion Murgescu”, Constanţa — https://www. 
smmmfn.ro/ 

— Şcoala Militară de Maiştri Militari şi Subofiţeri pen- 
tru Comunicaţii, Tehnologia Informaţiei şi Apărare 
Cibernetică, Sibiu — https://www.smcis.ro/ 

— Şcoala Militară de Maiştri Militari şi Subofiţeri de 
Logistică „Gheorghe Lazăr”, Chitila, judeţul Ilfov — 
https:/Avww.smmmsl.ro/ 

Pe 19 iulie, în sala de sport a Clubului Sportiv Real Bradu a avut loc exam- | = Po 
inarea sportivilor de la secția de Ashihara Karate. La acest eveniment, coor- | = NY "EI -cemricaTE a 
donat de sensei Iulian Paraschiv - centura neagră în Ashihara Karate - au y ===3 aa ST dn43 23 
participat 27 de sportivi, copii şi cadeți. > ERE x răi i ? 
Examenul a constat în verificarea forței, tehnicii din poziţie statică şi dinamică. Cu De Aa rr ra SETE PI d sta € 
toții au promovat examenul, primind certificat din Japonia de la Federaţia Inter- E ae E $ ni a Şat 
națională N.I.K.O, în stilul ASHIHARA KARATE. E au 4 “4 ui îi 
„Mulţumiri partenerului nostru, Cofetăria Sofia, care a fost alături de noi şi a e az pe. n * 3045 
i sia PAR i cat : . : z [i BR 
oferit o surpriză dulce micilor sportivi! ”, transmite conducerea Clubului Sportiv poceagr 
Real Bradu. 


Mai multe beneficii pentru gravide! 
CNAS va deconta o gamă largă de servicii medicale 


După data de 1 iulie 2023, în conformitate cu noul Con- 
tract-cadru şi cu Normele metodologice de aplicare a acestui 
act normativ, femeile însărcinate beneficiază atât de servici- 
ile medicale decontate de CNAS până la data respectivă, cât 
şi de servicii noi. 

Astfel, pe paliere de asistență medicală, femeile însărcinate 
beneficiază de următoarele servicii specifice decontate: 

În asistența medicală primară se acordă consultaţii de moni- 
torizare a evoluţiei sarcinii şi lăuziei. Astfel, femeia gravidă este 
luată în evidenţă de medicul de familie încă din primul trimestru 
al sarcinii şi, în cazul în care sarcina evoluează normal, fără 
complicaţii, din luna a treia până în luna a şaptea se efectuează 
lunar câte o consultaţie de supraveghere. Din luna a şaptea până 
în luna a noua aceste consultaţii sunt bilunare. De asemenea, 
medicul de familie poate efectua două vizite la domiciliul paci- 
entei pentru a urmări evoluția lăuziei, imediat după externarea 
noii mame din maternitate şi o lună mai târziu. 

În cadrul supravegherii gravidei medicul de familie promovează 
alimentaţia sugarului exclusiv cu lapte matern, în primele şase 
luni de viaţă, precum şi continuarea alimentaţiei la sân pentru 
încă minim alte şase luni. Tot el recomandă gravidei să efectueze 
mai multe testări, printre care se numără şi cele pentru depistar- 
ea HIV, a hepatitelor cronice B şi C şi a sifilisului. 

Odată cu prima prezentare la medicul de familie a femeii însăr- 
cinate, acesta ia în evidenţă gravida şi poate elibera o adeverinţă 
prin care se atestă existenţa sarcinii. Serviciul include şi depis- 
tarea sarcinii, după caz. Dacă persoana însărcinată este neasigu- 
rată, poate deveni asigurată, pe perioada sarcinii şi lăuziei, prin 
simpla transmitere a adeverinţei respective către casa de asig- 
urări de sănătate în evidenţa căreia se află, fără alte cheltuieli, 
conform prevederilor legale în vigoare. 

În cazul declanşării contracțiilor într-o situaţie în care pacienta 
nu are acces imediat la alte paliere de asistență medicală (spre 


exemplu, aceasta se află într-o zonă izolată), medicul de familie 
poate supraveghea travaliul şi naşterea precipitată, atât la locul 
solicitării cât şi la cabinet, chiar şi în afara programului de lucru 
declarat în contractul cu casa de asigurări de sănătate, până la 
sosirea echipajului de urgenţă, după caz. 

În asistența medicală ambulatorie clinică de specialitate, pe 
baza biletului de trimitere de la medicul de familie sau chiar 
şi fără bilet de trimitere, specialistul în obstetrică-ginecologie 
poate acorda câte o consultaţie de supraveghere pentru fiecare 
trimestru de sarcină, precum şi o consultaţie similară pentru 
lăuzie, în primul trimestru după naştere, în cadrul căreia, după 
caz, se poate recomanda efectuarea de analize şi investigaţii sau 
internarea în spital. 

Totodată, dacă medicul respectiv are şi o supraspecializare în 
medicină materno-fetală poate efectua şi ecografii pentru depis- 
tarea anomaliilor sarcinii. 

În unităţile sanitare cu paturi care au în componență structu- 
ri (secţie, compartiment) de obstetrică-ginecologie sau în cele 
integral specializate în această ramură a medicinii se pot efec- 
tua servicii medicale standardizate complexe asimilate unei 
internări de zi în scopul supravegherii sarcinii normale, cu 
condiţia ca unitatea să aibă laborator de analize medicale şi cab- 
inet medical de specialitate. 

Naşterea propriu-zisă este considerată un serviciu de urgenţă 
care se efectuează în regim de spitalizare continuă în structurile 
specializate în obstetrică-ginecologie/neonatologie. 

„Începând cu 1 iulie 2023, sumele alocate laboratoarelor pent- 
ru serviciile medicale paraclinice legate de sarcină se pot supli- 
menta şi peste valoarea plafonului lunar, astfel încât gravidele 
să beneficieze de analize într-un interval de timp cât mai scurt 
posibil. Prin aceste noi reglementări dorim să încurajăm şi să 
facilităm supravegherea medicală în perioada gravidității ” — a 
declarat Adela Cojan, preşedintele CNAS. 


Adelin 
Voinescu, 
antrenor 
la Centrul 
de copii şi 
juniori 


Real Bradu va avea un 
nou antrenor la Centrul 
de copii şi juniori. Este 
vorba de Adelin Voines- 
cu, fostul atacant al echi- 
pei de Liga 3. Adelin are 
25 de ani, este originar 
din Bradu şi are carnet 
de antrenor de anul 
trecut. 

„Pe această cale îi dorim 
mult succes în noua sa 
activitate! ”, transmite 

conducerea Clubului 
Sportiv Real Bradu. 

Adormirea Maicii Domnului sau Sfânta Maria Mare este una dintre 
cele mai mari sărbători ale creştinătăţii, marcată în fiecare an la 15 
august. Credincioşii ortodocşi şi cei catolici celebrează ziua în care Fe- 
cioara Maria s-a mutat din viaţa pământească la cer. De această zi se 
leagă multe tradiţii, obiceiuri şi superstiții. 

Sărbătoarea ortodoxă a Adormirii Maicii Domnului este foarte apropiată 
de ceea ce romano-catolicii numesc Înălțarea Fecioarei. Tradiţia spune că 
Maica Domnului a murit ca orice fiinţă omenească, „adormind”, aşa cum 
indică şi numele sărbătorii, iar ea a fost înălțată la Cer de Fiul său, Mântu- 
itorul lisus Hristos. Sfânta Maria a fost înştiinţată de Arhanghelul Gavriil 
de trecerea ei la cele veşnice, iar ea s-a bucurat şi s-a rugat pe Muntele 
Măslinilor şi copacii s-au aplecat în faţa ei. „Adormirea Maicii Domnului 
este o sărbătoare care ne arată taina vieţii noastre pe pământ”, spunea la un 
moment dat patriarhul Bisericii Ortodoxe Române, Daniel, explicând de 
ce trupul Maicii Domnului, prin care s-a zămislit şi apoi s-a născut Mântu- 
itorul lisus Hristos, nu putea să rămână în moarte, în stricăciune, ci a fost 
dus în ceruri. 

Însă Maica Domnului este văzută de Biserică şi de credincioşi ca fiind 
foarte aproape de necazurile şi bucuriile din viaţa de zi cu zi. Gradul în- 
alt de cinstire acordată Maicii Domnului în cultul ortodox se vede şi din 
numărul mare al sărbătorilor închinate prăznuirii ei. Pe când sfinţii ceilalți 
sunt, de regulă, pomeniţi o singură dată pe an, şi anume în ziua adormirii 
lor, Sfânta Fecioară Maria este celebrată, în mod special, de mai multe ori 
în cursul anului bisericesc, prin praznice care cinstesc nu numai adormirea 
sau trecerea ei la cele veşnice, ci şi naşterea, dar şi unele minuni săvârşite 
prin puterea ei, după plecarea din viaţa aceasta. 


Semnificaţia sărbătorii de la 15 august 


Adormirea Maicii Domnului este cea mai veche sărbătoare închinată 
Sfintei Fecioare Maria, deşi mărturii despre existenţa ei nu avem decât 
începând din secolul al V-lea, când cultul Maicii Domnului începe să se 
dezvolte foarte mult, mai ales după Sinodul IV Ecumenic, care a hotărât 
că Maica Domnului este Născătoare de Dumnezeu, cultul ei cunoscând de 
atunci o foarte mare dezvoltare. Locul de origine al sărbătorii este probabil 
Ierusalim, Oraşul Sfânt, unde se păstrează până astăzi, în apropierea Gră- 
dinii Ghetsimani, mormântul Maicii Domnului şi biserica zidită pe acest 
mormânt. În spatele mormântului Maicii Domnului din această biserică 
este pusă la închinare pentru pelerini icoana Maicii Domnului făcătoare 
de minuni, cunoscută sub numele de lerusalimitissa. Adormirea Maicii 
Domnului şi ridicarea cu trupul la Cer reprezintă ultima taină din lucrar- 
ea mântuirii oamenilor. După Învierea lui Hristos, Înălțarea Sa la ceruri 
şi Pogorârea Duhului Sfânt, Adormirea Maicii Domnului încheie lucrarea 
mântuirii săvârşite de Mântuitorul lisus Hristos. 


Ce e bine să faci de Adormirea Maicii Domnului. Obiceiuri, 
tradiţii, superstiții 
Cum se întâmplă cu mai toate sărbătorile religioase, şi sărbătoarea Sfintei 
Marii aduce cu ea o serie de obiceiuri, tradiţii şi superstiții. În această zi, în 
Transilvania, există obiceiul ca femeile măritate să ducă la biserică, dis-de- 
dimineaţă, fructe din recolta de struguri şi de prune, pentru a fi sfințite de 
către preoţi şi împărţite apoi credincioşilor. De asemenea, fetele nemăritate 
culeg flori din grădină, pe care le duc la biserică, aşezându-le la icoane. În 
modul acesta, se crede că familiile lor vor fi protejate de boli şi de necazuri. 
Tot în această zi de sărbătoare, femeile însărcinate se roagă la Maica Dom- 


nului pentru ca aceasta să le protejeze pe toată durata sarcinii şi să le ajute 
să nască prunci sănătoşi. Tradiţia nu-i uită nici pe cei care au părăsit această 
lume, astfel că în dimineaţa de 15 august se tămâiază mormintele. Din 15 
august se deschide şi sezonul nunţilor, acesta ţinând până la intrarea în pos- 
tul Crăciunului. Perioada dintre Sfânta Marie Mare (15 august) şi Sfânta 
Marie Mică (8 septembrie) mai este cunoscută în popor şi sub denumirea 
de Între Sântămării. Această perioadă, spune tradiţia, este considerată a fi 
potrivită pentru semănăturile de toamnă. În ziua de Sfântă Mărie, ciobanii 
îşi coboară turmele de oi de pe munte, semn că anotimpul călduros este 
pe sfârşite. Printre superstiţiile legate de Sfânta Maria Mare se resăsesc şi 
cele legate de foc. În multe sate româneşti nu se aprinde focul cu două zile 
înainte de această sărbătoare. Se spune că, în caz contrar, oamenii riscă să 
se îmbolnăvească, să le ia foc acareturile şi să ia boli care pocesc pentru cei 
ce mănâncă gătit la foc în aceste zile. 

Gospodarii vor avea recoltele blestemate şi fără roade dacă vor lucra în 
această zi mare, iar vitele li se vor îmbolnăvi şi gospodăria se va destrăma. 
Această sărbătoare se ţine mai ales pentru sănătate, pentru căsătorie, pentru 
naştere uşoară şi pentru vindecări. Oamenii merg la biserică şi se roagă la 
Fecioara Maria: fetele de măritat pentru un „ursit” bun, femeile pentru 
temeiul gospodăriei, iar bărbaţii pentru recolte bogate. De Sfânta Maria 
Mare, fetele nemăritate care doresc să îşi găsească ursitul trebuie să poarte 
în sân de-a lungul întregii zilei un fir de năprasnic (ferigă, în unele zone) şi 
să se roage la icoana Maicii Domnului, ţinând candela aprinsă. Se spune că 
năprasnicul are puterea de a aduce dragostea fetei care îl poartă de Sfânta 
Maria Mare. 

De Sfânta Maria Mare fetelor le este interzis să îşi taie părul şi să-l arunce 
la gunoi. De asemenea, este interzis scăldatul în ape curgătoare. În alte 
zone, fetele care doresc să se mărite repede îşi pun busuioc proaspăt sub 
pernă, pentru a-şi visa jumătatea. Despre această zi se consideră că are o 
putere magică foarte mare, fapt pentru care plantele de leac, culese de către 
tinerele necăsătorite, au forţa de a vindeca diferite boli. Bătrânii satelor 
transilvănene cred şi în zilele noastre că dacă în ziua de Sfântă Mărie Mare 
înfloresc trandafirii, toamna va fi lungă şi călduroasă. De asemenea, în 
această zi de sărbătoare se spune că nu este bine să mergi înapoi, întrucât 
atragi tristeţea Maicii Domnului. O altă superstiție legată de ziua Adormi- 
rii Maicii Domnului spune că nu este bine să se aprindă focul în sobă, 
acesta fiind un gest care atrage boala şi ghinionul. 

